Jumalan siunausta teille kaikille!
Olen kiitollinen tästä Herran antamasta tilaisuudesta.
Tervehdys teille, jotka asutte tässä kauniissa maassa.
Kiitos, kun otitte minut vastaan. Olen ensimmäistä kertaa Suomessa.
Olen pastori Javier Montenegro, tulen Israelista.
Olen kotoisin Argentiinasta, mutta paluumuutin Israeliin.
Lain mukaan 3. ja 4.sukupolven juutalaisilla on paluumuutto-oikeus
Äitini on juutalainen. Tein alijan vuonna 2003.
Olen naimisissa vaimoni Keilan kanssa. Meillä on 4 lasta: -
Andrea 22 v, Josías 20 v, joka on tällä hetkellä armeijassa.
Israelissa asepalvelus on pakollinen. Vanhin tyttäreni on jo suorittanut sen.
Miesten asepalvelus kestää 3 vuotta ja naisten 2 vuotta.
Josias on siis tällä hetkellä armeijassa -
ja kolmas lapsemme Josué, 18 v, astuu palvelukseen tänä vuonna.
Sitten on kuopus, tyttäreni Valeria. Hän syntyi Guatemalassa, -
jossa olemme myös asuneet. Siinä on perheemme.
Olimme iloisia, kun Jumala kutsui meidät -
Guatemalasta asti tekemään alijan vuonna 2003.
Vanhempani ja sisarukseni asuvat myös Israelissa, Beersebassa, -
joka on patriarkka Abrahamin kaupunki.
Beerseba on Negevin autiomaa-alueen suurin kaupunki.
Iloitsimme siitä, että Jumala kutsui meidät tähän maahan!
Olen messiaaninen juutalainen ja toiminut 15 vuotta pastorina Israelissa.
Kohtasin Herran 18-vuotiaana.
Jumala kutsui minut, jotta voisin kertoa Jeesuksesta, Messiaastamme.
Työtä on paljon, koska Israelin asukkaista -
ainoastaan 2 % on uskovia kristittyjä. Meillä on paljon työtä tehtävänä!
Puhun siitä, miten tärkeää on rakastaa Israelia, rakastua maahan.
Israel on profeetallinen maa.
Valtiona sillä on ikää 70 vuotta, vuodesta 1948 lähtien.
Sana sanoo "kansakunnan syntyvän yhtenä päivänä." (Jes. 66:8)
Tämä tapahtui vuonna 1948, 70 vuotta sitten.
Israel on kukoistava maa. Kaikki alkoi - ja myös päättyy siellä.
Jumalan kutsumana asun nyt Israelissa.
Tulin Suomeen herättääkseni rakkautta maatamme kohtaan!
Tiedän suomalaisten rakastavan Israelia -
ja me myös tarvitsemme teitä.
Emme tarvitse ainoastaan rukouksianne, -
vaan osallisuuttanne uskon siemenen kylvöön, -
ja yhteisen uskomme jakamiseen.
Hengellinen tarve on suuri, joten puhun aiheesta: -
"Kutsu" - ja siitä, kuinka tärkeä Jumalan kutsu on meille kaikille.
Tutkimme yhdessä Jumalan sanaa, -
1. Mooseksen kirjan luku 11, jakeet 31-32
Jumalan sana sanoo näin: -
"Terah otti mukaansa poikansa Abramin, -
poikansa Haranin pojan Lootin sekä Abramin vaimon Sarain -
ja lähti kulkemaan heidän kanssaan -
Kaldean Urista Kanaaninmaan suuntaan. -
Tultuaan Harraniin he jäivät sinne asumaan. -
Terah eli kaikkiaan 205 vuotta ja kuoli Harranissa."
Haluan, että kiinnitätte huomiota kutsuun.
Jumala kutsuu meitä elämämme aikana.
Jumalalla on kaikki hallinnassa.
Hänellä on loistava suunnitelma meitä varten.
Raamatusta luimme, että Jumala kutsui Abramin Kaldean Urista.
Jumalan sana kertoo, että Ur oli hengellisesti pimeä paikka.
Jumala on hyvä. Hän ei välitä siitä, mistä olemme kotoisin.
Jumalalla on tarkoitus elämäämme varten -
kutsu, joka meidän tulee ottaa vastaan.
Jumala on hyvä, eikä Hän katso vain nykyistä elämäntilannettamme.
Jumala on uusien mahdollisuuksien Jumala.
Haluan ottaa Raamatusta vielä kutsua koskevan kohdan.
On tärkeää ymmärtää, mitä voimme tehdä elämässämme.
Tiesitkö, että Jumala kutsui Abrahamin koko perhettä?
Sanassa sanotaan, että Hän vei heidät Urista Harraniin, matkan puoliväliin.
Jumala halusi kuitenkin viedä heidät Kanaanin maahan.
Abrahamin isä kuitenkin päätti jäädä matkan puoliväliin.
On surullista jäädä puoliväliin!
Herra ei halua että jumiudumme, vaan että täytämme tarkoituksemme.
Sana sanoo, että he jäivät Harraniin Terahin kuolemaan asti.
Vasta tämän jälkeen he jatkoivat matkaa kohti Kanaanin maata.
Terah -nimellä on merkitys. Nimi tarkoittaa viivästystä!
Nimi merkitsee, että on aikoja, jolloin emme luota -
muutoksen mahdollisuuteen elämässämme.
Unohdamme, että Jumalalla on suurempi suunnitelma.
En tiedä Jumalan antamaa tehtävää elämääsi varten, -
ja mikä sen toteutumista viivästyttää.
Haluan muistuttaa, ettei ole parempaa kuin elää Jumalan tahdossa.
Jumalalla on suunnitelma elämääsi. Hän puhuu sinulle tässä hetkessä.
En tiedä mistä sinun "Terah" - viivästys - johtuu.
Se voi olla työsi, taloudellinen tilanteesi tai perheesi.
Haluan rohkaista sinua pysymään Herran antamassa kutsussa.
1. Moos. 12. luvussa kerrotaan, että kun Terah kuoli, -
alkoi uusi vaihe Abrahamin elämässä. Jumala puhui hänelle.
1. Moos.12:1 "Ja Herra sanoi Abramille:
"Lähde maastasi, suvustasi ja isäsi kodista -
siihen maahan, jonka minä sinulle osoitan."
Mielenkiintoista jakeessa on sana: "lech, lecha - mene."
Se tarkoittaa myös: "Lähde ulos itsestäsi."
Tule ulos itsestäsi ja täytä Jumalan elämällesi antama tarkoitus.
Lähde liikkeelle kohti sitä, mitä tulet tekemään Herran kanssa.
Herran kutsuun vastaaminen muuttaa meitä.
Hänellä on varattuna hyviä asioita niille, jotka uskovat Häneen.
Jumala sanoo: "Jätä sukusi ja perheesi, jätä kaikki. -
Haluan sinun oppivan luottamaan Minuun."
1.Moos. 12:4 "Niin Abram lähti, niinkuin Herra oli hänelle puhunut, -
ja Loot meni hänen kanssansa."
Näemme tästä, että Abram totteli Herran käskyä jättää sukunsa -
ja lähti veljenpoikansa Lootin kanssa.
Nimi "Loot" tarkoittaa huntua.
Huntu tarkoittaa, että et voi nähdä, mitä sinulla on edessä.
Kulkiessaan Lootin rinnalla, Abram joutui keskittymään -
arkisiin, näkyviin asioihin elämässään, -
eikä voinut toteuttaa Jumalan antamaa kutsua.
Yhteinen matka Lootin kanssa katkesi.
Sana sanoo että heille tuli ongelmia, -
koska laidunmaata ei ollut riittävästi heidän karjoilleen, -
joten heidän oli erottava toisistaan.
Kysyn sinulta: mikä on sinun elämäsi "Loot"?
Mitkä asiat estävät sinua näkemästä -
mitä Jumala on varannut sinua varten?
Toivon, että miettisit elämääsi nähdäksesi mitkä asiat -
häiritsevät niin paljon, ettet näe mitä Herralla on sinulle varattuna?
Haluan haastaa uskosi tänään.
Jumala ei ole vain Raamatun teksteissä. Hän on Elävä Jumala!
Jumala on persoona - ja Hänellä on unelma meistä kaikista.
Herra asetti sinut tähän kauniiseen maahan, -
koska Hänellä on suunnitelma, tarkoitus ja kutsu elämääsi varten.
Elämässäsi voi olla "Terah" - jokin mikä viivyttää, -
tai "Loot" - et näe mitä Jumalalla on varattuna sinua varten.
Haluan haastaa sinut, jotta voisimme -
yhdessä ymmärtää Jumalan suurenmoisen kutsun merkityksen.
Kohtasin Jeesuksen 18-vuotiaana.
Äitini puolelta tulen juutalaisesta perheestä.
Elämäni muuttui kokonaan, kun kohtasin Herran.
Olin elänyt pimeydessä, synnissä. Jumala muutti elämäni!
Hän lähetti minut oppimaan Sanaansa.
Opiskelin pappisseminaarissa viisi vuotta, minkä jälkeen -
asuin useissa eri maissa, jakaen ja opettaen Jumalan Sanaa.
Vuonna 2003 Jumala kutsui minut pois Guatemalasta -
ja tekemään alijan, paluumuuton Israeliin.
Se oli hyvin vaikea askel, koska sota alkoi juuri.
Tiedätte, että Israelin lähellä sijaitsee Gazan alue.
Perheemme asuu lähellä tätä paikkaa.
Näiden 16 vuoden aikana on ollut viisi sotaa.
Tuolloin lapset olivat aivan pieniä.
Silti mikään ei ole parempaa kuin totella Herraa!
Muistan, kuinka Herran piti kouluttaa meitä.
Aluksi emme halunneet lähteä, mutta opimme luottamaan Häneen.
Herra toteuttaa tahtonsa.
Haluan rohkaista sinua menemään Herran eteen.
Hän antaa sydämeesi tulta, syvän kaipauksen, -
jotta voit saavuttaa unelman, joka hänellä on meille varattuna.
Saavuimme siis perheinemme Israeliin vuonna 2003 -
ja asetuimme Beerseban kaupunkiin.
Emme osanneet kieltä ja meidän tuli omaksua paljon uusia asioita.
Jumala aloitti työnsä meidän elämässämme.
Nämä olivat vaikeita aikoja, eikä ollut helppoa luottaa Jumalaan.
Mutta Jumala on todellinen! Ei ole mitään parempaa kuin totella Häntä!
Jos Jumala puhuu sinun sydämeesi tällä hetkellä, niin luota Häneen!
Aloitimme elämää sitten siellä Negevin autiomaan alueella.
Negev on hyvin erityinen paikka, -
koska siellä aikoinaan eli myös uskon isä, patriarkka Abraham.
Jumala asetti minut asumaan autiomaahan, -
missä ihmiset eivät yleensä halua asua.
Siellä voi oppia monia asioita - ja ensimmäiseksi opitaan unohtamaan!
Se tarkoittaa, ettei tiedoistasi ole hyötyä autiomaassa!
Tuntuu, ettei siellä voi tehdä paljon mitään.
Siellä on vain kiviä, hiekkaa ja valtava kuumuus!
Ymmärsin, että voisin selviytyä siellä vain, jos Jumala puuttuisi elämääni.
Jumala puuttui Abrahamin elämään -
ja hän haluaa puuttua myös sinun elämääsi.
Hän haluaa toteuttaa hyvän suunnitelmansa elämässäsi.
Olosuhteillasi ei ole merkitystä.
Haluan haastaa sinut vastaamaan Jumalan kutsuun "kyllä."
Voimme aina mennä Herran tykö!
Kannattaa palvella Kuningasta ja antaa elämänsä Hänelle!
Muistan, ettei päätöksemme ollut helppo.
Meitä oli joukko miehiä, jotka teimme -
3 päivää kestävän retriitin vuoristoseudulle Guatemalassa.
Meitä nukkui neljä henkilöä samassa huoneessa.
Eräs heistä sai profetian ja sanoi: -
"Javier, näen sinut kaukaisessa paikassa. -
Palvelet useissa maissa, mutta silti yksi ovi avautuu sinulle."
Tiedätkö että Jumala puhuu aina tarkasti?
Hänellä on hyvä suunnitelma.
Ota rohkeasti kutsu vastaan, Jeesuksen nimessä.
Palasin retriitiltä hyvin iloisena ja voimaa täynnä, -
mutta tietämättä Herran tahtoa.
Kysyin:"Herra, mitä haluat minun tekevän?".
Vanhempani asuivat jo Israelissa.
Silloin alkoi sota ja tuntui vaikealta vastata Herran kutsuun.
Kun kerran tulin kotiin, Jumala oli puhunut vaimoni kanssa: -
"Aion koetella miehesi uskoa. Minun täytyy se tehdä."
Kerroin vaimolleni, että olen valmis tähän.
Retriitistä palattuani olin täynnä Herran antamaa voimaa.
Vaimoni oli raskaana ja hänen täytyi mennä tutkimuksiin.
Hän palasi itkien: Verikokeesta näkyi, että hänellä oli HIV-virus.
Oli perjantai, emme olleet kotimaassa.
Lääkäri oli sanonut, että "asia on vain hyväksyttävä."
Kotiinpalattuamme aloin heti rukoilla: -
"Herra, mitä haluat elämältäni? Teen tahtosi mukaan."
Tiesin, että Jumala halusi tehdä jotain minussa.
Se aika johti särkymisestä Herran kohtaamiseen.
Viikonlopun aikana rukoilin vaimoni-, syntymättömän lapsemme -
ja kolmen muun lapsemme puolesta. Maanantaina testi uusittiin -
ja tulos oli negatiivinen! Kiitos Herralle!
Olin luvannut Jumalalle: "Herra, olen valmis palvelemaan. -
Teen kaiken mitä tahdot."
Jumalan täytyi murtaa minut, jotta voisin tunnistaa hänen kutsunsa.
Olen aina pitänyt liiketoiminnasta. Tulen juutalaisesta yrittäjäperheestä.
Jumala kutsui minua uskon kautta, -
ja suuri muutos tapahtui elämässäni.
Olin juuri aloittanut liiketoiminnan Guatemalassa, -
mutta luovuin kaikesta - ja tulin Israeliin maaliskuussa 2003.
Ensimmäiseksi perustimme järjestön nimeltä -
"Negevin Raamatullinen keskus" Olen siis tämän organisaation perustaja.
Järjestö auttaa latinalais- amerikkalaisia kotoutumaan, -
jakamaan Israelissa asumisen siunauksen -
ja auttamaan tehokkaammin niissä haasteissa, -
joita uusilla maahantulijoilla on, -
kun he aloittavat elämäänsä Pyhässä maassa.
Kiitämme Herraa näistä vuosista!
Olemme eläneet usein sotatilanteessa, -
koska asumme lähellä Gazan kaistaa.
Ensimmäinen kerta oli vaikea. Emme tienneet sodasta, -
ohjushyökkäyksistä, tarvitsimme uskoa Jumalaan!
Sitten tuli se päivä, kun meitä ammuttiin.
Sireenit soivat. Oli minuutti aikaa suojautua.
Mutta tiedätkö? Meillä on Jumala, joka huolehtii elämästämme.
Jumala pelastaa, suojelee ja siunaa meitä!
Joten haluan haastaa sinut tänään: Vastaa Herran kutsuun.
Mitkä asiat pidättelevät sinua?
Mitkä asiat estävät sinua vastaamasta Jumalan kutsuun?
Tunnet sydämesi palavan Herran puoleen, mutta jokin pidättelee.
Vastaa Jumalan kutsuun! Tässä maailmassa -
ei mikään tee sinua onnelliseksi! Kaikella menestyksellä on rajansa.
Mutta kun luotat Jumalaan -
Hän antaa rakkautensa ja armonsa elämääsi.
Olemme asuneet jo 16 vuotta Israelissa.
Meillä on ihana seurakunta, uskovia eri maista. Herra täytti lupauksensa!
Toivon, että sydämessäsi heräisi rakkaus Israeliin, Pyhään maahan.
Tule tutustumaan maahamme ja meihin -
Jumalaa rakastavien ja Jeesukseen uskovien juutalaisten yhteisöön.
Odotamme herätystä ja Herran kunnian ilmestymistä!
Jumalan Sanan mukaan, kaikki alkoi Israelissa - ja päättyy Israeliin.
Uskomme, että parhaat päivät ovat vielä edessäpäin.
Tiedämme, että suomalaiset rakastavat Israelia.
Toivomme myös, että Suomen kansa nousisi siunaamaan maatamme!
Tiedätte, että viime vuosi oli hyvin profeetallinen vuosi.
Yhdysvallat julisti, että Jerusalem on Israelin pääkaupunki.
Nämä ovat profetioiden ja aikojen täyttymisiä.
Tänään Yhdysvaltojen ja Guatemalan suurlähetystöt ovat Jerusalemissa.
Olisi upeaa, jos Suomi vaihtaisi suurlähetystönsä Jerusalemiin!
Suuri voitto ja siunaus: "Joka siunaa Israelia, tulee siunatuksi!"
Tulin tuomaan hyviä uutisia suomalaisille, -
kutsumaan heitä, jotka haluavat palvella Jumalaa kokosydämisesti.
Ota kutsu vastaan, Herran nimessä!
Otan kohdan Raamatusta, Roomalaiskirjeen 11. luvusta -
jakeista 11-12, joissa sanotaan: -
"Minä siis sanon: eivät kaiketi he ole sitä varten kompastuneet, -
että lankeaisivat? Pois se! Vaan heidän lankeemuksensa kautta -
tuli pelastus pakanoille, että he itse syttyisivät kiivauteen."
Herra tuli oman kansansa luo, eivätkä he ottaneet Häntä vastaan!
Mikä armo, että näin tapahtui - koska nyt te voitte pelastua!
Sanassa sanotaan, että Israelilla on toivo.
Tämä toivo on se, että alamme kadehtia teitä!
Niinpä Jeesuksen Kristuksen seurakunnan -
on aika ottaa Israel mukaan näihin lopunajan tapahtumiin.
Israelilla on ratkaiseva osuus Jeesuksen tulemisessa.
Herran paluun edellytyksenä on herätyksen tulo Israeliin.
Toivon Suomen osallisuutta tähän herätykseen.
Yhdessä voimme vaikuttaa! Jumala rakastaa seurakuntaansa.
Hän jätti sen täällä, herättääkseen kateutta kansassaan.
Room. 11:12 "Mutta jos heidän lankeemuksensa on maailmalle -
rikkaudeksi ja heidän vajautensa pakanoille rikkaudeksi, -
kuinka paljoa enemmän heidän täyteytensä!"
Israelin kansa tullaan uudelleenasettamaan!
Tiedämme, että Israelin kansalla on vielä peite silmillään.
Silti kansamme tietää, että heidän parhaat ystävänsä ovat kristittyjä.
Jatketaan rukousta Israelin puolesta, -
jotta monet heistä voivat pudottaa peitteen, -
ja ymmärtää, että Jeesus on kansamme odottama Messias.
Meidän täytyy herättää kateutta.
Miten sen teemme? Vierailemalla Pyhässä maassa. Tervetuloa!
Seurakuntamme siellä odottaa teitä. Yhdessä voimme tehdä paljon!
Room. 11:25
"Sillä minä en tahdo, veljet -ettette olisi oman viisautenne varassa-
pitää teitä tietämättöminä tästä salaisuudesta, että Israelia on -
osaksi kohdannut paatumus -hamaan siihen asti, -
kunnes pakanain täysi luku on sisälle tullut,"
Tämä tarkoittaa ajan päättymistä muista kansoista tuleville -
ja alkua Israelin kansan herätykselle!
Tämä aika on tuleva, ja me odotamme sitä!
Ajatelkaa: 2000 vuotta odotimme, että Israelista tulisi valtio.
Herran sanan lupaus toteutui vuonna 1948!
Odotimme sitä 2000 vuotta!
Elää tässä maassa on Jumalan ihme! Israel on ihme!
Meitä ympäröivät viholliset, mutta Jumalalla on suunnitelma!
Jumalan työ ei ole päättynyt Israelissa!
Sanassa sanotaan, että "heidän aikansa tulee."
Se aika tulee, emme tiedä milloin - toivottavasti pian!
Nyt teemme työtä uuden sukupolven hyväksi.
Herra voi tehdä sen hyvin nopeasti, mutta Hän tarvitsee -
seurakuntaansa, meitä, toimimaan Hänen nimessään.
Room. 11:26: "ja niin kaikki Israel on pelastuva... "
Koko Israel on pelastuva! Tämä on lupaus!
Odotamme ja uskomme herätyksen tuloon Israelissa ja myös Suomessa.
Ja että seurakunta nousisi, elävään yhteyteen Herran kanssa.
Jumalalla on ihana suunnitelma!
Vielä on pakanoiden aika, mutta tämä aika lyhenee.
Tarvitsemme rukousta herätyksen puolesta.
Herätyksen käynnistämiseen ei aina tarvita useita ihmisiä.
Jumala tarvitsee Hänen sanaansa uskovia.
Toivon, että et antaisi minkään asian viivästyttää -
Jumalan kutsuun vastaamista.
Ota tänään uskonaskel, luota siihen, -
että Jumalalla on suunnitelma ja kutsu elämääsi varten.
Ei ole mitään parempaa, kuin elää uskossa -
ja Herran täydellisessä huolenpidossa!
Näiden vuosien aikana, Jumala on siunannut minua -
ja antanut työni menestyä.
Olen vieraillut 40 eri maassa, vieden ihmisille hyvää uutista, -
evankeliumin ilosanomaa.
Jumala ei katso henkilöön, Hänen edessään olemme samalla tasolla.
Näin Hän teki minun - ja näin Hän tulee tekemään sinun kohdallasi!
Ennen Herran paluuta Israelissa tulee siis olla herätys.
Rukoillaan sitä yhdessä! Tiedän, että rukoilette Israelin puolesta -
ja siunaatte maatamme, mutta ehkä Jumala odottaa enemmän ―
suurempaa sitoutumista tähän asiaan.
Ole yhteydessä kanssamme. Herra on luvannut siunata niitä, -
jotka tekevät jotain Israelin hyväksi.
Kiitän Herraa tästä vierailusta.
Toivotan Jumalan runsasta siunausta Taivas TV7 kanavan työlle.
Jumala tukee työnne laajentumista ja avaa uusia ovia.
Olette siunattuja, koska rakastatte Israelia. Jumala ei jää velkaa!
Haluan siunata myös sinun elämääsi!
Mietithän tänään puhumiani asioita?
Jumalan kutsu on henkilökohtainen. Päätös on sinun.
Kaikki Jumalan kutsun vastaanottaneet, -
ovat saattaneet aluksi epäröidä, -
koska aina ei ole helppoa ymmärtää Jumalan tarkoitusta.
Joskus Hän näyttää meille osia siitä.
Hän ei voi näyttää kaikkea, koska emme pitäisi sitä mahdollisena!
Hän avaa ovia ja vie elämääsi toiselle tasolle.
Jos Jumala kutsuu sinua tänään, ota ensimmäinen askel.
Mieti, onko elämässäsi asioita, -
jotka viivyttävät sinua vastaamasta Hänen kutsuunsa.
Aika on meille arvokas asia. Olemme rajallisia, -
toimimme kronologisen ajan puitteissa, -
mutta Jumala toimii ja hallitsee Kairos-ajassa.
Hän voi hetkessä muuttaa ihmisen elämän!
Tässä yhteydessä tulee mieleen Nehemian elämä.
Hän oli kuninkaan juomanlaskija, vaikutusvaltaisessa asemassa.
Jumalan kutsu hänen kohdallaan ei tarkoittanut -
"hyvää ruokaa kuninkaan pöydässä", -
vaan jälleenrakentaa Jerusalemin muurit!
Vastaanota Jumalan kutsu tänään!
En tiedä elämätilannettasi tai Jumalan sunnitelmaa sinua varten, -
mutta rohkaisen sinua luottamaan Häneen!
Anna Herralle koko elämäsi: anna nuoruutesi, -
voimavarasi ― anna kaikkesi! Älä enää odota, älä viivyttele!
Älä anna minkään viivyttää, estää näkemästä Jumalan kutsua sinulle!
Abrahamin erottua Lootista, Jumala sanoi Abrahamille: -
"Ja Herra vei hänet ulos ja sanoi: Katso taivaalle ja laske tähdet, -
jos kykenet ne laskemaan. -
Yhtä suuri on oleva sinun jälkeläistesi määrä."
Jumalan siunaus on hengellistä ja aineellista.
Ei ole mitään parempaa, kuin vastata Jumalan kutsuun, -
ja luottaa Häneen täydestä sydämestä!
Hän on uskollinen. Hän koputtaa sydämesi ovea.
Ehkä et vielä tunne Herraa, mutta rohkaisen sinua -
vastaanottamaan Jeesuksen elämääsi.
Hän antaa uuden elämän.
Raamattu sanoo, että Hän antaa yltäkylläisen elämän.
Avaa sydämesi, kutsu Jeesus sinne asumaan.
Hän on kanssasi tälläkin hetkellä -
ja Hänellä on erityinen suunnitelma sinua varten.
Jumalan siunausta sinulle! Vallitkoon Herran Shalom-rauha -
elämässäsi, avioliitossasi ja perheessäsi.
Tule rohkeasti Herran luo! Hänellä on ihana suunnitelma sinua varten.
Siunaan teitä Isän, Pojan ja Pyhän Hengen nimeen.
Olkaa siunattuja. Kiitos tästä ajasta kanssanne.
Herran rauhaa. Olette minulle rakkaita Herrassa.
Muistakaa meitä rukouksin. Siunaan teitä, Jeesuksen nimessä. Aamen.
Mikäli ohjelma on siunannut sinua, voit tukea sitä.
Siihen on erilaisia tapoja: voit tukea rukouksin -
tai taloudellisesti ruudulla näkyvän tukitilin kautta.
Tukesi auttaa Taivas TV7:ää viemään Jumalan sanaa -
Suomeen ja ympäri maailman. Jumala sinua siunatkoon!
Kiitos, että tuet Jumalan sanan viemistä useisiin eri maihin!
Herran rauhaa! Shalom uvracha ― Rauhaa ja siunausta!
Suomennos: Arttu Halonen ja Sinikka Martikkala